CELEX: 62012TN0562
Language: el
Date: 2012-12-24 00:00:00
Title: Υπόθεση T-562/12: Προσφυγή/αγωγή της 24ης Δεκεμβρίου 2012 — Dalli κατά Επιτροπής

16.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 46/24
            
         Προσφυγή/αγωγή της 24ης Δεκεμβρίου 2012 — Dalli κατά Επιτροπής
   (Υπόθεση T-562/12)
   2013/C 46/43
   Γλώσσα διαδικασίας: η αγγλική
   
      Διάδικοι
   
   
      Προσφεύγων: John Dalli (St. Julians, Μάλτα) (εκπρόσωποι: L. Levi, A. Αλαμάνου και S. Rodrigues, δικηγόροι)
   
      Καθής: Ευρωπαϊκή Επιτροπή
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               Να ακυρώσει τη ληφθείσα από τον πρόεδρο της Ευρωπαϊκής Επιτροπής προφορική απόφαση της 16ης Οκτωβρίου 2012 της λήξεως των καθηκόντων του με άμεσο αποτέλεσμα,
            
         
               —
            
            
               Να υποχρεώσει την καθής να αποκαταστήσει την υλική ζημία και να ικανοποιήσει την ηθική βλάβη που υπέστη και
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής ο προσφεύγων προβάλλει πέντε λόγους.
   
               1)
            
            
               Ο πρώτος λόγος αφορά παράβαση των άρθρων 245 και 247 ΣΛΕΕ, καθώς η προσβαλλόμενη απόφαση δεν εκδόθηκε από την αρμόδια αρχή.
            
         
               2)
            
            
               Ο δεύτερος λόγος αφορά, επικουρικώς, παράβαση του άρθρου 17.6 ΣΕΕ και τη γενική αρχή της ασφάλειας δικαίου, καθόσον η προσβαλλόμενη απόφαση δεν μπορούσε να οδηγήσει νομίμως σε παραίτηση του προσφεύγοντος.
            
         
               3)
            
            
               Ο τρίτος λόγος αφορά προφανή πλάνη εκτιμήσεως και παράβαση κανόνων διαδικασίας, καθότι η προσβαλλόμενη απόφαση δεν βασίζεται σε βάσιμους λόγους και καθότι τα πορίσματα της OLAF, στα οποία βασίσθηκε η επίμαχη απόφαση, προέκυψαν από παράνομη διαδικασία.
            
         
               4)
            
            
               Ο τέταρτος λόγος βασίζεται σε προσβολή των δικαιωμάτων άμυνας, καθώς ο προσφεύγων δεν μπόρεσε να αξιολογήσει και να κρίνει τα προβαλλόμενα εναντίον του πραγματικά περιστατικά..
            
         
               5)
            
            
               Ο πέμπτος λόγος βασίζεται σε προσβολή της αρχής της αναλογικότητας, καθώς ο προσφεύγων δεν μπορούσε να γνωρίζει τους σκοπούς που επιδίωκε νομίμως η επίμαχη απόφαση και αν τυχόν είχε εξετασθεί η δυνατότητα επιβολής άλλων κυρωτικών μέτρων.